Sigmundur Davíð Gunnlaugsson på talerstolen i februar 2013
**Sigmundur Davíð Gunnlaugsson** (født 1975) er en islandsk politiker. Han ble partileder i Framsóknarflokkurinn i 2009 og Islands statsminister i 2013. Han måtte gå av som følge av Panama-dokumentene. I 2017 stiftet han et nytt parti, Miðflokkurinn, som representerte den samme populistiske retningen hadde stått for innen Framsóknarflokkurinn.

Karriere
--------

Sigmundur Davíð er utdannet fra Universitetet på Island, der han har tatt bachelorgrad i økonomi og administrasjon. Han har studert internasjonal politikk og offentlig forvaltning ved Københavns Universitet og politikk og økonomi ved University of Oxford.

Fra 2000 til 2007 var han journalist og programleder i Ríkisútvarpið.

Under finanskrisen, da tre islandske banker kollapset og ble overtatt av staten, ble han talsmann for en protestbevegelse mot at Island skulle betale erstatninger til utenlandske kreditorer.

I 2009 ble Sigmundur Davíð valgt til partileder for Framsóknarflokkurinn. Han ble første gang innvalgt i Alltinget samme år. I alltingsvalget i april 2013 fikk partiet han leder like mange seter som det konservative partiet Sjálfstæðisflokkurinn.

Sigmundur Davíð fikk 30. april 2013 i oppdrag å danne regjering av president Ólafur Ragnar Grímsson. Den 22. mai la Sigmundur fram regjeringsavtalen mellom Framsóknarflokkurinn og det konservative Sjálfstæðisflokkurinn, der han selv fikk statsministerposten og der posten som finans- og økonomiminister gikk til Sjálfstæðisflokkurinns leder Bjarni Benediktsson. Han overtok statsministerposten 23. mai 2013. Ved tiltredelsen bla han den yngste statsminister i Islands historie.

Panama-papirene
---------------

Utdypende artikkel: Panama-papirene

I Panama-dokumentene-avsløringen i april 2016 kom det fram at Sigmundur Davíð og kona Anna Sigurlaug Pálsdóttir i 2007 kjøpte selskapet Wintris, som er registrert på De britiske Jomfruøyer. Etter finanskrisen i 2008 solgte han nyttårsaften 2009 sin andel for én dollar til kona. Da han i 2013 ble valgt til statsminister, var Wintris et av selskapene som hadde millioner i krav mot de islandske bankene som gikk under i finanskrisen. Anklagen var at dette kunne skape en interessekonflikt siden regjeringen var involvert i forhandlinger om løsning av banksaken. Finansminister Bjarni Benediktsson og innenriksminister Ólöf Nordal ble også avslørt med at de har eid eller eier selskap registrert på De britiske Jomfruøyer.

Sigmundur Davíð sa alt var oppgitt til skattemyndighetene. Kona forklarte at selskapet ble registrert i utlandet fordi det ble opprettet da paret bodde i Storbritannia og ikke var sikre på om de kom til å bli der eller flytte til Danmark. Sigmundur Davíð sa at kona har tapt penger som følge av hans politikk. Den britiske avisen *The Guardian* skrev at den ikke hadde funnet dokumentasjon på skatteunndragelse eller annen uærlig økonomisk gevinst når det gjaldt Sigmundur Davíð, hans kone eller selskapet Wintris.

Etter avsløringene ble det varslet demonstrasjoner og krav om nyvalg og at president Ólafur Ragnar Grímsson burde avsette regjeringen, oppløse Alltinget og skrive ut nyvalg. I et fjernsynsintervju 4. april 2016 sa Sigmundur Davíð at det ikke var noe nytt i informasjonen som var kommet fram og at han ikke tenkte å gå av. Samme dag krevde en stor samling demonstranter utenfor Alltinget hans avgang. Dagen etter ba han presidenten oppløse Alltinget og skrive ut nyvalg, men presidenten ønsket å konsultere partilederen i det andre regjeringspartiet, Bjarni Benediktsson, og etterkom ikke anmodningen. Framsóknarflokkurinns parlamentariske gruppe vedtok at Sigmundur Davíð skulle tre til side og overlate statsministerposten til fiskeri- og landbruksminister Sigurður Ingi Jóhannsson. Sigmundur Davíð fortsatte som partileder. I en pressemelding gjorde han det klart at han ikke har gått av som statsminister, men midlertidig trådt til side for en uspesifisert periode. Ifølge jussprofessor Björg Thorarensen tillater ikke islandsk statskikk en slik ordning.

De to koalisjonspartiene møttes 7. april for å avklare det videre regjeringssamarbeidet. Det ble enighet om at Sigurður Ingi Jóhannsson skulle overta som statsminister og at det holdes alltingsvalg 8. oktober 2016. Islands president innvilget Sigmundur Davíðs avskjedssøknad 7. april 2016. Det ble dannet ny regjering med Sigurður Ingi Jóhannsson som statsminister. Etterfølgerens regjering ble møtt med mistillitsforslag i Alltinget 8. april, men forslaget falt med 38 mot 25 stemmer.

Referanser
----------

1. ↑   Munzinger Personen, oppført som Sigmundur David Gunnlaugsson, Munzinger IBA 00000029551, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id gunnlaugsson-sigmundur-david, besøkt 9. oktober 2017[Hentet fra Wikidata]
3. ↑  «Ríkisráðsfundi er lokið», *RÚV*, 23. mai 2013
4. 1 2  «Sigurður Ingi næsti forsætisráðherra». *www.mbl.is*. Besøkt 6. april 2016.
5. ↑  NRK. «Gunnlaugsson leverte avskilssøknad». *NRK*. Besøkt 7. april 2016.
6. ↑  «Brautskráðir kandidatar frá hagfræðideild – Háskóli Íslands». Universitetet på Island. Arkivert fra originalen 30. mai 2014. Besøkt 29. mai 2014.  «Arkivert kopi». Archived from the original on 30. mai 2014. Besøkt 4. april 2016. CS1-vedlikehold: Uheldig URL (link)
7. 1 2  «Sigmundur Davíð Gunnlaugsson». *Alþingi*. Besøkt 4. april 2016.
8. ↑  «Sigmundur kjörinn formaður» (på islandsk), *Morgunblaðið*, 18. januar 2009,  .
9. ↑  «Sigmundur Davíð Gunnlaugsson», Alltinget.
10. ↑  «President Calls Progressive Party Leader to Meeting» Arkivert 6. mai 2013 hos Wayback Machine. *Iceland Review Online*, 30. april 2013.
11. ↑  «Breaking News: Progressive Party to Form New Government» Arkivert 6. mai 2013 hos Wayback Machine. *Iceland Review Online*, 30. april 2013.
12. ↑  «Coalition Parties Present Government Agreement», *Iceland Review Online*, 22. mai 2012.
13. ↑  «Young Guns» Arkivert 14. april 2016 hos Wayback Machine. *Iceland Review*, 3. juni 2013. Lest 4. april 2016.
14. ↑  Erlanger, Steven (4. april 2016). «‘Panama Papers’ Leaks Put Iceland Prime Minister Under Pressure to Quit». *The New York Times*. Besøkt 5. april 2016.
15. ↑  «Panama papers: Iceland's prime minister walks out of interview over tax haven question». *The Telegraph*. 4. april 2016. Besøkt 5. april 2016.
16. 1 2 3 4  «Islands statsminister kan bli felt av selskap i skatteparadis». *Aftenposten*. Besøkt 3. april 2016.
17. ↑  Bowers, Jon Henley Simon (4. april 2016). «Icelandic PM faces no confidence vote over Panama Papers disclosures» **(engelsk)**. Besøkt 5. april 2016.
18. ↑  «Iceland PM: "I will not resign"». *Morgunblaðið*. 4. april 2016. Besøkt 4. april 2016.
19. ↑  «Thousands demand PM resign over Panama Papers». *icelandmonitor.mbl.is*. Besøkt 5. april 2016.
20. ↑  «President refuses to authorise PM to dissolve parliament». *icelandmonitor.mbl.is*. Besøkt 5. april 2016.
21. ↑  «Sigmundur stígur til hliðar». *www.mbl.is*. Besøkt 5. april 2016.
22. ↑  «Sigurður Ingi verði nýr forsætisráðherra». *RÚV*. Besøkt 5. april 2016.
23. ↑  «Gunnlaugsson to resign as PM, party agrees». *icelandmonitor.mbl.is*. Besøkt 5. april 2016.
24. ↑  «Prime Minister has not resigned - sends press release to international media». *icelandmonitor.mbl.is*. Besøkt 6. april 2016.
25. ↑  «Annað hvort að segja af sér eða sitja áfram». *RÚV*. Besøkt 6. april 2016.
26. ↑  «Ný ríkisstjórn tekin við». *www.mbl.is*. Besøkt 7. april 2016.
27. ↑  «Government fends off no-confidence challenge». *icelandmonitor.mbl.is*. Besøkt 8. april 2016.

Eksterne lenker
---------------

* (is) Offisielt nettsted Rediger på Wikidata

* (en) Sigmundur Davíð Gunnlaugsson – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Brockhaus Enzyklopädie **·** Nationalencyklopedin **·** Geni **·** VIAF **·** Munzinger (iba)
 |